b'\n_START_ARTICLE_\nIntelekto koeficientas\n_START_PARAGRAPH_\nIntelekto koeficientas (IQ) \xe2\x80\x93 koeficientas, kuris nurodo asmens intelektini\xc5\xb3 geb\xc4\x97jim\xc5\xb3 lyg\xc4\xaf, lyginant su to paties am\xc5\xbeiaus asmen\xc5\xb3 grup\xc4\x97s vidurkiu.\n_START_SECTION_\nIntelekto testai\n_START_PARAGRAPH_\nPirmieji \xc5\xa1iuolaikiniai IQ testai \xe2\x80\x93 Stenfordo-Bin\xc4\x97 testai, sukurti 1905 metais Alfredo Bin\xc4\x97 kaip b\xc5\xabdas atpa\xc5\xbeinti mokinius, kuriems reikalinga papildoma pagalba mokytis. Jis man\xc4\x97, kad \xc5\xbeemesnis intelekto koeficientas rei\xc5\xa1kia, kad mokiniui reikia papildomai pasimokyti, bet ne pat\xc4\xaf sugeb\xc4\x97jim\xc4\x85 mokytis. \xc5\xa0i\xc4\x85 nuomon\xc4\x99 vis dar palaiko dalis \xc5\xa1i\xc5\xb3 laik\xc5\xb3 mokslinink\xc5\xb3._NEWLINE_IQ testas yra pritaikomas konkre\xc4\x8diai \xc5\xa1aliai ir b\xc5\xabtinai turi b\xc5\xabti to \xc5\xbemogaus gimt\xc4\x85ja kalba._NEWLINE_Intelekto koeficientas yra taip normalizuotas skai\xc4\x8dius, kad vidutinis am\xc5\xbeiaus grup\xc4\x97s \xc4\xafvertinimas yra 100. Taigi, reik\xc5\xa1m\xc4\x97s nuokrypis nuo 100 atitinkamai rei\xc5\xa1kia didesn\xc4\xaf arba ma\xc5\xbeesn\xc4\xaf nei vidutin\xc4\xaf tos am\xc5\xbeiaus grup\xc4\x97s IQ. Da\xc5\xbeniausiai testai paruo\xc5\xa1iami taip, kad standartinis nuokrypis (\xcf\x83) b\xc5\xabt\xc5\xb3 15. Taip pat testai ruo\xc5\xa1iami taip, kad reik\xc5\xa1m\xc4\x97s pasiskirstyt\xc5\xb3 pagal Gauso skirstin\xc4\xaf._NEWLINE_Kai reik\xc5\xa1mi\xc5\xb3 pasiskirstymas \xc4\xafprastas (\xcf\x83=15), apie 67% \xc5\xbemoni\xc5\xb3 IQ koeficientas yra tarp 85\xe2\x80\x93115, o \xc4\xaf 70\xe2\x80\x93130 r\xc4\x97\xc5\xbe\xc4\xaf patenka apie 95% populiacijos. Reik\xc5\xa1m\xc4\x97 \xc5\xbeemiau 70 laikoma protinio atsilikimo po\xc5\xbeymiu, reik\xc5\xa1m\xc4\x97 vir\xc5\xa1 130 - i\xc5\xa1skirtinai talentingo ir gabaus \xc5\xbemogaus po\xc5\xbeymiu. Didesn\xc4\xaf nei 135 intelekto koeficient\xc4\x85 turi apie 1% populiacijos._NEWLINE__NEWLINE_Mokslininkai autistai paprastai pasi\xc5\xbeymi \xc4\xafsp\xc5\xabdingomis m\xc4\x85stymo galiomis, ta\xc4\x8diau j\xc5\xb3 IQ gali b\xc5\xabti ir vidutinis._NEWLINE_Individai tarpusavy s\xc4\x97kmingai komunikuoja esant intelekto koeficiento nuokrypiui iki 30 ta\xc5\xa1k\xc5\xb3 vienas kito at\xc5\xbevilgiu.'